
Beszámoló
a  nem közművel összegyűjtött háztartási szennyvíz begyűjtésével kapcsolatos közszolgáltatás ellátásának 2019. évre vonatkozó tapasztalatairól, a szennyvíz  kezeléséről

Előzmények
Érd Megyei jogú Város Önkormányzata kötelezően ellátandó közszolgáltatásként a közüzemi csatornahálózatba vagy a vízgazdálkodási hatósági jogkör gyakorlásáról szóló kormányrendeletben meghatározott módon engedélyezett egyedi szennyvízkezelés után befogadóba nem vezetett háztartási szennyvíz begyűjtésére közszolgáltatást szervez és tart fenn.
A közszolgáltatási feladat ellátásával figyelembe véve a Vgtv. 44/F.§ (3) bekezdés c) pontjában foglaltakat, a 123/2018.(V.31.) határozatával 2018. június 15. napjától kijelölte az ÉTH Érd és Térsége Hulladékkezelési Nonprofit Korlátolt Felelősségű Társaságot, mint közszolgáltatót, a folyékony szennyvíz szállítására, és vele közszolgáltatási szerződést kötött.
A nem közművel összegyűjtött háztartási szennyvíz (szippantott szennyvíz) fogadása és további kezelése 2018. június 15. napjától. együttműködési megállapodást kötött a 124/2018.(V.31.) határozatával az Érd és Térsége Csatorna - szolgáltató Kft.-vel
A közszolgáltató feladata, a szolgáltatástechnológiája a megrendelés teljesítése
Az ÉTH Nonprofit Kft a szolgáltatási feladatot egy DAF típusú 6 m3-es gyűjtőautóval látja el. Az autó tartozéka egy segédszivattyú. ami a mély és távoli gyűjtőtartályok ürítésére szolgál.
2019 évben beszerzésre került 1db IVECO típusú 6m3 kapacitású gyűjtőautó is, mely nagyobb teljesítményű turbinával rendelkezik és a „távolabbi ” helyek szippantási feladatait is meg tudjuk oldani.
Az ÉTH Nonprofit Kft ügyfélszolgálata fogadja a lakossági és ipari megrendeléseket. Pontosítja a szolgáltatás műszaki tartalmát, ezen belül a szállítási címet, a szállítandó mennyiséget, az alkalmazandó szippantási technológiát- normál, hosszúcsöves, segédszivattyús,stb-. Egyezeti a szállítási díjat és időpontját, s kiállítja a számlát. 
A napi feladatot az ügyfélszolgálat a diszpécserszolgálattal egyezeti, fordulók száma, leürítő helyek megnevezése stb. A diszpécser a számlákat átadja a gépkocsivezetőnek, aki a szippantás befejezésével átveszi a számla ellenértékét.
Az ÉTH Nonprofit Kft a nem közművel összegyűjtött háztartási szennyvizet az ÉTCS Kft üzemeltetésében lévő fogadóhelyre szállítja.  
Az ÉTCS Kft fogadja és további kezelése céljából átveszi a folyékony hulladékot, s biztosítja a jogi, környezetvédelmi, közegészségügyi, műszaki, hatósági és egyéb feltételeket, a közszolgáltatási tevékenység akadálytalan végzése érdekében.

A beszámolási időszakban 2019. évben elszállított folyékony hulladék mennyiségének alakulása Érd városában.
	2018
	Érd lakos
	Érd ipar

	 január
	30,0
	199,0

	február
	51,0
	150,0

	március
	72.0
	212,0

	április 
	57,0
	196,0

	május
	120,0
	206,0

	június
	84,5
	216,0

	július
	96,0
	212,0

	augusztus
	33.0
	90,0

	szeptember
	71,0
	148,0

	október
	56,5
	84

	november
	70
	63

	december
	100
	92

	összesen:
	841
	1 868



A költségek alakulása
 Az ETH Nonprofit Kft közszolgáltatóként látja el a folyékony hulladékkezelési feladatokat Érd, Diósd. Tárnok, Sóskút, Törökbálint és Budaörs településeken. Az egyes településekre jutó költségeket a szállított, és kezelt mennyiségek figyelembevételével, arányosítással határoztuk meg.
Az összes költség 2019.-ben
Dologi költségek (szippantós autók költségei és ártalmatlanítás)       12 961  886 Ft
Személyi jellegű költs.(1 fő rakodó+1 fő sofőr)                                 8 703 117 Ft 
összesen                                                                                21 665 003 Ft




A fajlagos költség meghatározása az 1 m3-ra jutó szállítási és ártalmatlanítási költség.(nettó ár)
Az Érd lakosságra jutó költségek meghatározása:
Teljes szállított mennyiség: 5 189 m3
ebből Érd lakossági: 841m3, a teljes mennyiség  16,20 % .-a
Az  1 m3-ra jutó költség: 21 665 003/ 5 189 = 4 175  Ft/m3
A jelenlegi díjtételek
Érd lakos:   a nem csatornázott területen    1.630.- Ft/m3 + Áfa 
                 a csatornázott területen: 1631+ 1920 = 3.550.Ft/m3+ Áfa
Összefoglalás:
Az üzemeltetés biztonsága érdekében gépparkunkat 2019-ben, egy új 6 m3 kapacitású, korszerű autó beszerzésével bővítettük. Valamennyi szippantási feladat számbavételével megállapítható, hogy a jelenlegi kapacitásunk kihasználtsága 50 %-os, ami a jelenlegi díjakkal együtt a tevékenység veszteségességét eredményezi.
Az érdi szippantási feladatok értékelése során azt tapasztaljuk, hogy a lakossági megrendelés lényegében változatlan. Az előző évihez képest Érd városában a növekedés 41 m3/év. Ez 11,09%-os növekedést jelent, volumenében elhanyagolható.
A szolgáltatás szinvonalát értékelve megállapíthatjuk, hogy valamennyi megrendelést el tudtunk végezni, elmaradt megrendelésünk nem volt, és a segédszivattyús rendszer kialakításával olyan munkát is el tudtunk végezni, amit korábban csak a főváros tudott megoldani.
Fontosnak tartjuk, és a közeljövőben is arra kell törekedni, hogy a megbízást gazdaságosan és jó színvonalon a lakosok megelégedésére végezzük el. 
A veszteség megszüntetése miatt arra kell törekednünk, hogy a meglévő kapacitásunkat kihasználjuk, és a jelenlegi árainkat felülvizsgáljuk.


Érd, 2020. április 16.
                                                                                      Pató Simon
                                                                                      Környezetvédelmi megbízott
                                                                                      Hulladékkezelési szakmérnök






